Fiica lui J.F Kennedy avertizează asupra „prădătorului” RFK Jr. într-o scrisoare cutremurătoare. „Nu-l numiți ministru!”
Caroline Kennedy, fiica fostului președinte american John Fitzgerald Kennedy și verișoara lui Robert F. Kennedy (RFK), nominalizat de Donald Trump pentru postul de secretar (ministru) al Departamentului Sănătății, avertizează în privința personalității acestuia, numindu-l „prădător”  într-o scrisoare cutremurătoare, relatează The Washington Post. Fostul ambasador i-a îndemnat pe senatori să respingă nominalizarea lui Robert F. Kennedy Jr. pentru funcția de ministru al sănătății, punând la îndoială etica și opiniile acestuia cu privire la vaccinuri.